Merkezê Îrtîbatî û Çapemenîye yê HPGyî derheqê çalakîyanê gerîlayan ê vera hêrişî îşxalî de eşkerayîye daye û vat hêzê înan ê ke kontrolê herême destê înan de yo têdima çalakîyanê hêrişî kenê.
Derheqê detayanê çalakîyan de nê zanayîşî ameyî dayene:
Avaşîn
''22ê nîsane Werê Xoverdayîşî yê Werxelê de îşxalkeranê ke waşt aver şirê hetê hêzanê ma ra çar hetan ra bi çalakîya koorîdînekerdîye ameyî pirodayene. Grûba verêne pê bombayanê destî da piro, 2 îşxalkerî ameyî cezakerdene û yew zî birîndar bi. Grûba dîyine pê çekanê giranan da pîro. Tay îşxlakerî birîndar bîyî tay zî remayî. Grûba hîrêne bi taktîke suîqestî da birîndaran ro, 4 îşxalkerî ameyî cezakerdene. Grûba çarine zî qismê pawitişî yê îşxlakeran hedef girewt, îşxalkerêk ame cezakerdene û yew drone ame wardayene. Netîceya çalakîye de 7 îşxalkerî ameyî cezakerdene, yew birîndar bi yew drone ame îmhakerdene. Nê cenazayî xeylêk wext binê kontrolê embazanê ma de mendî. Îşxalkeran bado ke herême da bombayan ver pê skorskyan cenazayê xo wedaritî. Eynî roje warê xoverdayîşî heta şan raştê bombardumanê îşxalkeran ame.
Zap
22ê nîsane de Girê Şehîd Cûdîyî yê Warê Xoverdayîşî yê Karkerî de îşxakerî ameyî pirodayene , îşxalkerêk ame cezakerdene. Eynî roje îşxalkeranê ke waşt cenazayanê xo wedarê pê çekanê ferdîyan ameyî pirodayene. Netîceya na çalakîye de îşxlakerêk ame cezakerdene û îşxalkerêk zî birîndar bi. Cenazayê îşxalkeran binê kontrolê hêzanê ma de yê û herême de pêkewtişî dewam kenê. çalakîya bîne zî Warê Xoverdayîşî yê Kurojaroyî de ameye kerdene, îşxlakerêk ame cezakerdene. Reyna warê Girê Ortê ede zî îşxalkerî pê çekanê giranan ameyî pirodayene, îşxalkerêk ame cezakerdene.
Eynî roje îşxlakeranê ke waşt ver bi mewzîyanê şerî yê Şehîd Berxwedanî yê  Warê Xoverdayîşî yê Şehîd Şahînî şirê pê çekanê ferdîyan ameyî pirodayene. Çalakîya bitesîre de 6 îşxlakerî ameyî cezakerdene. Îşxalkerê ke ver bi mewzîyanê şerî yê Şehîd Hewrê şîyînî ê zî ameyî pirodayene, 3 îşxalkerî ameyî cezakerdene. Hêzê ma şîyî cenazayanê înan ser. Tîya reyna îşxalkerî ameyî pirodayene û 3 îşxalkerî ameyî cezakerdene, 6ê înan zî birîndar bîyî. Îşxalkerî mecbûr mendî ke Warê Xoverdayîşî yê Şehîd Şahînî ra gamêke peyser şirê. Reyna çalakîyanê cîya cîyayan ê nê warî de 6 îşxalkerî ameyî cezakerdene, 2 îşxalkerî birîndar bîyî û helîkoterêk ame derbkerdene.
Çalakîya Girê Rûbarî de ke îşxlakerî pê çekanê giranan ameyî pirodayene de îşxlakerêke ame cezkerdene. Girê Cûdî pê teyarayanê şerî ame bombardumankerdene. Saetanê şewe de Girê Rûbar, Sirtê Kovî, Çîyareş û Girê Cehenemî hetê helîkopteranê hêrişî ra dîyayî bombayan ver. Hêzanê ma mudaxaleyê înan kerd. Reyna Girê Şehîd Kendalî yê Warê Xoverdayîşî yê Girê Cûdîyî de zî helîkopterî ameyî hedefgirewtene. Netîceya nê hêrişan de di helîkopterî ameyî derbkerdene.
22ê nîsane de warê Sêdarê yê herêma Garê, Girê Hakarî yê herêma Metîna û warê Şehîd Şerîfî yê herêma Xakurkê pê teyarayanê şerî dîyayî bombayan ver. 23ê nîsane de zî Girê FMyî hetê qereqolanê sînorî ra pê obusan dîya bombayan ver.''
